b'\n_START_ARTICLE_\nKeistoji materija\n_START_PARAGRAPH_\nKeistoji materija - med\xc5\xbeiaga, sudaryta tik i\xc5\xa1 keist\xc5\xb3j\xc5\xb3 kvark\xc5\xb3, auk\xc5\xa1tyn kvark\xc5\xb3, \xc5\xbeemyn kvark\xc5\xb3.\n_START_SECTION_\nKvark\xc5\xb3 apibr\xc4\x97\xc5\xbeimas\n_START_PARAGRAPH_\nAplink esama med\xc5\xbeiaga arba materija yra sudaryta i\xc5\xa1 elektron\xc5\xb3 (elektring\xc5\xb3j\xc5\xb3 daleli\xc5\xb3) ir atomo branduolio. Atomo branduolys sudarytas i\xc5\xa1 sunki\xc5\xb3j\xc5\xb3 hadron\xc5\xb3: proton\xc5\xb3 ir neutron\xc5\xb3. Protonas yra teigiamo kr\xc5\xabvio, o neutronai - be kr\xc5\xabvio. Neseniai buvo atrasti patys ma\xc5\xbeiausi objektai - kvarkai. Jie sudaro hadronus: neutronus ir protonus. Kvarkai tarpusavyje s\xc4\x85veikauja keisdamiesi gliuonais. Hadronus sudaro trys skirtingi kvarkai. Kol kas yra atrasti 6 kvarkai.\n_START_SECTION_\nKeistosios materijos apibr\xc4\x97\xc5\xbeimas\n_START_PARAGRAPH_\nKeistosios materijos apibr\xc4\x97\xc5\xbeimas i\xc5\xa1populiar\xc4\x97jo statant Did\xc4\xafj\xc4\xaf hadron\xc5\xb3 prie\xc5\xa1prie\xc5\xa1ini\xc5\xb3 sraut\xc5\xb3 kolaider\xc4\xaf \xc5\xbdenevoje. Tokia materija netik egzoti\xc5\xa1ka, bet ir turi unikali\xc5\xb3 savybi\xc5\xb3. Pirma materija gali b\xc5\xabti pa\xc4\x8dios primityviausios formos (protonas ir elektronas), bet protonai ir neutronai bus sudaryta tik i\xc5\xa1 keist\xc5\xb3j\xc5\xb3 kvark\xc5\xb3. Keistoji materija turi unikali\xc4\x85 savyb\xc4\x99 - ji gali normali\xc4\x85 materij\xc4\x85 paversti \xc4\xaf keist\xc4\x85j\xc4\x85 materij\xc4\x85 (hadron\xc5\xb3 skai\xc4\x8dius gali ir nesiskirti). Jei nors vienas keistasis atomas atsirast\xc5\xb3, pvz.: kambaryje, viskas aplink tapt\xc5\xb3 keist\xc4\x85ja med\xc5\xbeiaga. \xc5\xa0ios med\xc5\xbeiagos atsiradimas priskiriamas prie Pasaulio pabaigos scenarij\xc5\xb3, nes jai atsiradus, viskas virst\xc5\xb3 kar\xc5\xa1tu gumulu. Vienintelis \xc5\xa1ansas toki\xc4\x85 materij\xc4\x85 sunaikinti, yra suk\xc5\xabrus reikiam\xc4\x85 kiek\xc4\xaf keistosios antimaterijos, bet to padaryti per trump\xc4\x85 laik\xc4\x85 prakti\xc5\xa1kai ne\xc4\xafmanoma. \xc5\xa0i materija taip pat gali sukelti visos Saul\xc4\x97s sistemos arba net galaktin\xc4\x99 katastrof\xc4\x85, nes gali keliauti kosmine erdve.'